ΓΡΑΠΤΗ ΕΡΩΤΗΣΗ E-2439/02

υποβολή: Erik Meijer (GUE/NGL) προς την Επιτροπή

(28 Αυγούστου 2002)

Θέμα: Συμφωνία μεταξύ Microsoft και της αμερικανικής FΤC για τη μη χρήση συγκεντρωθέντων στοιχείων και η προσεχής αξιολόγηση της ΕΕ

1. Κατόπιν της συνεχούς κριτικής σχετικά με την ύπαρξη πολύ μεγαλύτερων δυνατοτήτων καταχώρησης στοιχείων για τους χρήστες του προγράμματος της Microsoft NET Passport γεγονός το οποίο επί μακρόν η Microsoft δεν ήθελε να παραδεχθεί, γνωρίζει άραγε η Επιτροπή ότι στις αρχές Αυγούστου επιτεύχθηκε συμφωνία μεταξύ της Microsoft και της Αμερικανικής Επιτροπής Εμπορίου σύμφωνα με την οποία η Microsoft παραιτείται από τη χρησιμοποίηση των στοιχείων που έχει συγκεντρώσει και επιτρέπει τον έλεγχό τους εντός του προσεχούς έτους από τρίτο φορέα·

2. Συμμερίζεται η Επιτροπή τις απόψεις αμερικανικών οργανώσεων προστασίας των καταναλωτών και αντιπάλων της Microsoft ότι οι συμφωνίες αυτές συνιστούν σημαντικό βήμα προς την ορθή κατεύθυνση αλλά δεν εγγυώνται απολύτως ότι δεν θα είναι πλέον δυνατόν να χρησιμοποιηθούν τα συγκεντρωθέντα στοιχεία, κυρίως μάλιστα αφού η Microsoft, στο παρελθόν, είχε αρνηθεί πολλές από τις δυνατότητες που σιατίθενται σήμερα και εξακολουθεί ακόμη και τώρα να επισημαίνει τα πλεονεκτήματα τα οποία θα έχουν οι καταναλωτές για την αποθήκευση των δεδομένων τους κατά τη διάρκεια των 90 ημερών·

3. Ενθυμείται η Επιτροπή ότι είχε επισημάνει στις απαντήσεις της στις ερωτήσεις Ε-3111/01(1) (Windows XP), Ε-3430/01(2) (Smart Tags) ότι ποτέ δεν είχε δεχθεί σχετικές καταγγελίες· Πώς συμβιβάζεται αυτό με το γεγονός ότι, κατά τη γνώμη μου,πήρξαν πράγματι ομάδες και άτομα τα οποία προέβησαν σε καταγγελίες· Ποιος είναι αρμόδιος για να προβεί σε καταγγελίες και ποιες προϋποθέσεις πρέπει να πληρούν για να ληφθούνπόψη από την Επιτροπή και εντός ποιας προθεσμίας γίνονται γνωστά τα αποτελέσματά τους·

4. Προτίθεται πράγματι να μεριμνήσει ώστε οι δραστηριότητες της Microsoft εντός της ΕΕ να ενταχθούν πλήρως στο κοινοτικό δίκαιο βάσει του οποίου κάθε τράπεζα δεδομένων που περιλαμβάνει δεδομένα προσωπικού χαρακτήρα πρέπει να εφαρμόζει τους όρους της οδηγίας 95/46/ΕΚ(3) της 24ης Οκτωβρίου 1995, δηλ. ότι πρέπει να είναι γνωστά στους ενδιαφερόμενους ο στόχος, ευθύνη και τα δικαιώματα χρήσης, ότι δεν μπορεί να ασκηθεί καμιάς μορφής πίεση και ότι πρέπει να γίνεται αναφορά της επεξεργασίας στην ελέγχουσα αρχή του ενδιαφερομένου κράτους μέλους· Η τεχνική δυνατότητα απόκρυφης συλλογής δεδομένων όπως εξακολουθεί να συμβαίνει στις Ηνωμένες Πολιτείες μπορεί άραγε εδώ να καταστεί αδύνατη· Συνδέει άραγε η Επιτροπή αυτή την προσπάθεια με την αξιολόγηση στην οποία πρέπει να προβεί βάσει του άρθρου 33 της οδηγίας 95/46/ΕΚ όπως καθιστά γνωστό στην απάντησή της στην ερώτηση Ε-0718/02(4)·

(1) ΕΕ C 147 E της 20.6.2002, σελ. 97.

(2) ΕΕ C 172 E της 18.7.2002, σελ. 60.

(3) ΕΕ L 281 της 23.11.1995, σελ. 31.

(4) ΕΕ C 205 E της 29.8.2002, σελ. 200.

Απάντηση του κ. Bolkestein εξ ονόματος της Επιτροπής

(1 Οκτωβρίου 2002)

1. Ναι, η ίδια η Ομοσπονδιακή Επιτροπή Εμπορίου (FTC) επικοινώνησε με την Επιτροπή και την ενημέρωσε την ημέρα που εκδόθηκε το ψήφισμα εφαρμογής της. Η Επιτροπή διατηρεί τακτικές επαφές με την FTC σε ευρεία δέσμη θεμάτων και όχι μόνο για το θέμα εφαρμογής των Αρχών του Ασφαλούς Λιμένα σε ότι αφορά την ιδιωτική ζωή.

2. Η Επιτροπή συμφωνεί ότι το ψήφισμα της FTC αποτελεί όντως ένα σημαντικό βήμα προς τη σωστή κατεύθυνση. Παρά το ότι η FTC λειτουργεί σε διαφορετικό νομικό πλαίσιο από εκείνο της Ευρώπης, η Επιτροπή έχει θετική γνώμη ως προς την αποτελεσματικότητα των ενεργειών της για την εφαρμογή.

3. Η Επιτροπή δύναται να επιβεβαιώσει ότι η ίδια δεν έλαβε καταγγελίες σχετικές με τα θέματα που αναφέρονται στην παρούσα ερώτηση. Τον όρο καταγγελία εννοεί όπως αυτός ορίζεται στην Ανακοίνωσή της προς το Κοινοβούλιο και τον Ευρωπαίο Μεσολαβητή όσον αφορά τη σχέση με τον καταγγέλοντα στον τομέα των παραβάσεων του Κοινοτικού Δικαίου του Μαρτίου 2002(1): Ωςκαταγγελίανοείται κάθε γραπτό διάβημα στην Επιτροπή που καταγγέλλει μέτρα ή πρακτικές που αντίκεινται στο κοινοτικό δίκαιο. Οιοσδήποτε δύναται ναποβάλει ατελώς καταγγελία στην Επιτροπή κατά κράτους μέλους σχετικά με οιοδήποτε μέτρο (νόμο, κανονισμό ή διοικητική ενέργεια) ή πρακτική εντός κράτους μέλους που θεωρεί ασυμβίβαστη προς κάποια διάταξη ή αρχή της κοινοτικής νομοθεσίας. Η ίδια Ανακοίνωση εκθέτει τις λοιπές πλευρές της πολιτικής και της πρακτικής της Επιτροπής σε ότι αφορά τις καταγγελίες.

4. Οι αρχές προστασίας δεδομένων των κρατών μελών αποτελούν τους πρωταρχικούς φορείς για την εφαρμογή των κανόνων προστασίας δεδομένων και συνεδριάζουν τακτικά στο πλαίσιο της ομάδας εργασίας που έχει συσταθεί βάσει του άρθρου 29 της Οδηγίας περί Προστασίας Δεδομένων (Οδηγία 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 περί της προστασίας των ατόμων αναφορικά με την επεξεργασία προσωπικών δεδομένων και την ελεύθερη κυκλοφορία των δεδομένων αυτών.) Η Επιτροπή παρέχει γραμματειακήποστήριξη σ'αυτή την ομάδα εργασίας και τιςποομάδες της

Η ομάδα εργασίας είναι ενήμερη ως προς την επέκταση τωνπηρεσιών εξακρίβωσης στοιχείων σε απευθείας σύνδεση (on-line). Έχει τονιστεί ότι οιπηρεσίες αυτές οφείλουν να τηρούν τις αρχές προστασίας βασικών δεδομένων. Το Microsoft's NET Passport αποτελεί τη σημαντικότερη πρωτοβουλία στο πεδίο αυτό προς το παρόν και ηποομάδα εργασίας Ιντερνέτ της ομάδας εργασίας έχει ως εκ τούτου εκπονήσει μια αρχική μελέτη του θέματος και έχειποβάλει σχετική αναφορά στην ομάδα εργασίας.

Στη συνεδρίασή της της 1ης και 2 ας Ιουλίου 2002, η ομάδα εργασίας διαπίστωσε ότι η Microsoft είχε θέσει σε εφαρμογή ορισμένα μέτρα για να ανταποκριθεί στις απαιτήσεις προστασίας δεδομένων, αλλά ότι ορισμένα στοιχεία του συστήματος NET Passport έθεταν κάποια νομικά ζητήματα και απαιτούσαν περαιτέρω εξέταση. Ως εκ τούτου αποφάσισε να προχωρήσει σε περαιτέρω ανάλυση, όπου χρειαστεί σε συνεννόηση με την Microsoft, ώστε να διαπιστωθεί κατά πόσον οι αρχές προστασίας δεδομένων της Επιτροπής είναι σύμφωνες με αυτό και, όπου χρειάζεται, να εντοπιστούν τα στοιχεία που θα πρέπει να τροποποιηθούν(2). Μετά από αίτημα της FTC, η Επιτροπή ενημέρωσε τα μέλη τηςπόψη ομάδας εργασίας σχετικά με τις ενέργειες επιβολής της εφαρμογής που αναλήφθηκαν από την FTC κατά της Microsoft. Η ομάδα εργασίας θα συνεδριάσει εκ νέου στις 2 και 3 Οκτωβρίου 2002 και θα συνεχίσει της συζήτησή της επί του εν λόγω θέματος.

Η από μέρους της Επιτροπής αναθεώρηση της οδηγίας 95/46/ΕΚ θα είναι ευρεία και θα λάβειπόψη όλες τις χρήσιμες και ενδεδειγμένες πληροφορίες που θα περιέλθουν σε γνώση της.

(1) COM(2002)141 τελικό.

(2) Το πλήρες κείμενο του εγκεκριμένου εγγράφου διατίθεται στη διεύθυνση: http://europa.eu.int/comm/internal_market/en/dataprot/wpdocs/wp60_en.pdf.